Úradný vestník L 008 , 11/01/1989 S. 0009 - 0010

Fínske špeciálne vydanie: Kapitola 3 Zväzok 28 S. 0102

Švédske špeciálne vydanie: Kapitola 3 Zväzok 28 S. 0102



Smernica Komisie z 15. decembra 1988, ktorou sa určujú skupiny odrôd mangoldu a cvikly, uvedených v požiadavkách na najmenšie povolené vzdialenosti plodín v prílohe I k smernici Rady 70/458/EHS o uvádzaní osiva zeleniny na trh (89/14/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 70/458/EHS z 29. septembra 1970 o uvádzaní osiva zeleniny na trh [1], naposledy zmenenú a doplnenú smernicou 88/380/EHS [2], a najmä na poslednú vetu prílohy I bod 4 oddiel A k uvedenej smernici, keďže smernica Komisie 87/481/EHS [3] zmenila podmienky stanovené v prílohe I bod 4 smernice 70/458/EHS na najmenšie povolené vzdialenosti plodín pri produkcii osiva mangoldu a cvikly; keďže podľa smernice 87/481/EHS najmenšia vzdialenosť medzi susediacimi rastlinami rovnakého poddruhu, ktoré by mohli viesť neželanému cudzoopeleniu, závisí od toho, či daná plodina mangoldu alebo cvikly sú z tej odrody, ktorá patrí do rovnakej skupiny odrôd ako tieto rastliny; keďže je preto nevyhnutné určiť skupiny odrôd mangoldu a cvikly, na ktoré odkazuje príloha I bod 4 oddiel A k smernici 70/458/EHS; keďže opatrenia, uvedené v tejto smernici sú v súlade so stanoviskom Stáleho výboru pre osivá a množiteľský materiál v poľnohospodárstve, záhradníctve a lesnom hospodárstve, PRIJALA TÚTO SMERNICU: Článok 1 Skupiny odrôd mangoldu a červenej repy, na ktoré odkazuje príloha I bod 4 oddiel A k smernici 70/458/EHS sú tie, ktoré sú uvedené v prílohe k tejto smernici. Článok 2 Členské štáty príjmu opatrenia potrebné na dosiahnutie súladu s touto smernicou najneskôr do 1. januára 1990. Bezodkladne o tom informujú Komisiu. Článok 3 Táto smernica je adresovaná členským štátom. V Bruseli 15. decembra 1988 Za Komisiu podpredseda Frans Andriessen [1] Ú. v. ES L 225, 12.10.1970, s. 7. [2] Ú. v. ES L 187, 16.7.1988, s. 31. [3] Ú. v. ES L 273, 26.9.1987, s. 45. -------------------------------------------------- PRÍLOHA I. Beta vulgaris L. var. vulgaris, mangold a Beta vulgaris L. Var. conditiva Alef., cvikla, červená repa šalátová. Ak je plodina geneticky jednoklíčkovej odrody, viacklíčkové odrody sa považujú za patriace do inej skupiny. II. Beta vulgaris L. var. vulgaris, mangold. Bez toho, aby bol dotknutý bod I, odrody sa zaraďujú do piatich skupín podľa svojich znakov takto: Skupina | Znaky | (1) | (2) | 1 | Biela stopka a bledozelená čepeľ listu bez antokyanínového zafarbenia | 2 | Biela stopka a stredne alebo tmavozelená čepeľ listu bez antokyanínového zafarbenia | 3 | Zelená stopka a stredne alebo tmavozelená čepeľ listu bez antokyanínového zafarbenia | 4 | Ružová stopka stredne alebo tmavozelená čepeľ listu | 5 | Červená stopka a čepeľ listu s antokyanínovým zafarbením | III. Beta vulgaris L. var. conditiva Alef., cvikla Bez toho, aby bol dotknutý bod I, odrody sa zaraďujú do šiestich skupín podľa svojich znakov takto: Skupina | Znaky | (1) | (2) | 1 | Na pozdĺžnom reze koreňa tvar zošikmenej úzkej elipsy alebo zošikmenej elipsy a koreňová dužina červená alebo purpurová | 2 | Na pozdĺžnom reze koreňa tvar kruhu alebo širokej elipsy a koreňová dužina biela | 3 | Na pozdĺžnom reze koreňa tvar kruhu alebo širokej elipsy a koreňová dužina žltá | 4 | Na pozdĺžnom reze koreňa tvar kruhu alebo širokej elipsy a koreňová dužina červená alebo purpurová | 5 | Na pozdĺžnom reze koreňa tvar úzkeho obdĺžnika a koreňová dužina červená alebo purpurová | 6 | Na pozdĺžnom reze koreňa tvar úzkeho trojuholníka a koreňová dužina červená alebo purpurová | --------------------------------------------------